Ο **Λίβαϊ Στρως** (*Levi Strauss*, 26 Φεβρουαρίου 1829 – 26 Σεπτεμβρίου 1902) ήταν Αμερικανός επιχειρηματίας που ίδρυσε την πρώτη εταιρεία παραγωγής μπλου τζιν. Η εταιρεία του, η Levi Strauss & Co. ιδρύθηκε το 1853 στο Σαν Φρανσίσκο.

Οι απαρχές
----------

Το σπίτι όπου γεννήθηκε ο Στρως
Ο Λίβαϊ Στρως γεννήθηκε ως **Λεμπ Στράους** (*Löb Strauß*) στην κωμόπολη Μπούτενχαϊμ, στην περιοχή Φραγκονία του βασιλείου της Βαυαρίας. Οι γονείς του, ο Χιρς (Hirsch) και η Ρεβέκκα Στράους, ήταν Ασκεναζίτες Εβραίοι. Μόλις ο Λεμπ έγινε 18 ετών, ταξίδεψε με τη μητέρα και δύο αδελφές του στις Ηνωμένες Πολιτείες για να ζήσει με τους αδελφούς του, τους Τζόνας και Λούις, που είχαν αρχίσει μία επιχείρηση χονδρεμπορίου υφασμάτων στη Νέα Υόρκη, την «J. Strauss Brother & Co.».

Σταδιοδρομία
------------

Η αδελφή του Λίβαϊ, Φάννυ, και ο σύζυγός της, Ντέιβιντ Στερν, μετακόμισαν στο Σαιντ Λούις, ενώ ο ίδιος ο Λίβαϊ πήγε να ζήσει στο Λούισβιλ, από όπου πωλούσε τα υφάσματα των αδελφών του στο Κεντάκι. Τον Ιανουάριο του 1853, ο Λίβαϊ Στρως έγινε Αμερικανός πολίτης.

Η οικογένεια αποφάσισε να ανοίξει μία θυγατρική της οικογενειακής φίρμας στη Δυτική Ακτή και επέλεξαν το Σαν Φρανσίσκο, το εμπορικό κέντρο του Πυρετού του Χρυσού στην Καλιφόρνια. Αποφασίσθηκε ότι ο Λίβαϊ θα εκπροσωπούσε την οικογένεια εκεί, και έτσι πήρε ένα ατμόπλοιο για το Σαν Φρανσίσκο, φθάνοντας στις αρχές Μαρτίου 1853, οπότε και βρέθηκε με την οικογένεια της αδελφής του.

Ο Στρως ίδρυσε την επιχείρησή του με την επωνυμία Levi Strauss & Co. και άρχισε να εισάγει εκλεκτά προϊόντα για ένδυση, αλλά και κλινοσκεπάσματα, μαντήλια, τσάντες και άλλα, από τα αδέλφια του στη Νέα Υόρκη. Εμπορευόταν επίσης καραβόπανο για τα αντίσκηνα που χρησιμοποιούσαν οι χρυσοθήρες. Ο Λίβαϊ Στρως ζούσε μαζί με την αυξανόμενη οικογένεια της Φάννυ.

Ο Τζέικομπ Ντέιβις, ένας από τους πελάτες του Στρως και εφευρέτης του πρώτου παντελονιού ενισχυμένου με χάλκινους πείρους πάνω σε ύφασμα τύπου «ντένιμ», συνεργάσθηκε με τον Στρως για την παραγωγή μπλου τζην. Οι δυο τους κατοχύρωσαν με δίπλωμα ευρεσιτεχνίας τη νέα μορφή «παντελονιών εργασίας» το 1873.

Κληρονομιά
----------

Ο Λίβαϊ Στρως πέθανε σε ηλικία 73 ετών στο Σαν Φρανσίσκο χωρίς να έχει νυμφευθεί ποτέ. Μη έχοντας απογόνους, άφησε την επιχείρησή του εξίσου στους 4 ανιψιούς του, τον Τζέικομπ, τον Σίγκμουντ, τον Λούις και τον `Ειμπραχαμ Στερν, γιους της αδελφής του Φάννυ και του συζύγου της, Ντέιβιντ Στερν. Επίσης, άφησε κληροδοτήματα σε φιλανθρωπικά ιδρυματα, όπως το Pacific Hebrew Orphan Asylum και το Roman Catholic Orphan Asylum. Η συνολική περιουσία του την εποχή του θανάτου του εκτιμήθηκε στα 6 εκατομμύρια δολάρια περίπου, ή περί τα 122 εκατομμύρια ευρώ σε σημερινές (2014) τιμές. Ο Λίβαϊ Στρως τάφηκε στο Κόλμα της Καλιφόρνια.

Σήμερα, ένα μουσείο αφιερωμένο στον Στρως υπάρχει στη γενέτειρά του, το Μπούτενχαϊμ της Γερμανίας, στο σπίτι όπου γεννήθηκε, ένα σπίτι που κτίσθηκε το 1687. Υπάρχει επίσης ένα «κέντρο επισκεπτών» στα κεντρικά γραφεία της Levi Strauss & Co. στο Σαν Φρανσίσκο, το οποίο φιλοξενεί μερικά ιστορικά εκθέματα. Το Ίδρυμα Λίβαϊ Στρως (Levi Strauss Foundation) ιδρύθηκε με μία δωρεά το 1897 προς το Πανεπιστήμιο Μπέρκλεϋ.

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 26  Απριλίου 2014.
2. 1 2  (Αγγλικά) *SNAC*. w68g97jm. Ανακτήθηκε στις 9  Οκτωβρίου 2017.
3. 1 2  (Αγγλικά) *Find A Grave*. 1608. Ανακτήθηκε στις 9  Οκτωβρίου 2017.
4. ↑  Ανακτήθηκε στις 14  Ιουνίου 2019.
5. ↑
6. ↑   \* 6 Ιουλίου 1799, + 8 Ιανουαρίου 1869
7. ↑  Dinkelspiel, Frances (2010). *Towers of Gold: How One Jewish Immigrant Named Isaias Hellman Created California*. St. Martin's Press. σελ. 145. ISBN 978-0-312-35527-2. Ανακτήθηκε στις 1 Μαΐου 2012.
8. ↑  Carey, Charles W. (2002). *American inventors, entrepreneurs and business visionaries*. Facts on File. σελίδες 331–332. ISBN 978-0-8160-4559-4. Ανακτήθηκε στις 1 Μαΐου 2012.
9. ↑  Evans, Harold (2004). *They made America*. Little Brown. ISBN 9780316277662. Ανακτήθηκε στις 12 Νοεμβρίου 2012.
10. ↑  Feldberg, Michael (2002). *Blessings of freedom: chapters in American Jewish history*. KTAV Publishing. σελ. 172. ISBN 9780881257557. Ανακτήθηκε στις 12 Νοεμβρίου 2012.
11. ↑  Leiman, Sondra (1994). *America: the Jewish experience*. UAHC Press. σελ. 59. ISBN 9780807405000. Ανακτήθηκε στις 12 Νοεμβρίου 2012.
12. ↑  Downe, Lynn (2007). *Levi Strauss & Co*. Arcadia Publishers. σελ. 9. ISBN 9780738555539. Ανακτήθηκε στις 12 Νοεμβρίου 2012.
13. ↑  U.S. Patent 139.121
14. ↑  Associated Press (28 Σεπτεμβρίου 1902). «Levi Strauss Dead». *Los Angeles Times*.. Ανακτήθηκε στις 1 Μαΐου 2012. *«Levi Strauss, one of the last of the oldtime merchants of San Francisco. and one of the best-known men from the most southerly limit of California to Puget Sound.»*
15. ↑  Thomas, Grace Powers (1898). *Where to educate, 1898-1899. A guide to the best private schools, higher institutions of learning, etc. in the United States*. Βοστώνη: Brown and Company. σελ. 10. Ανακτήθηκε στις 17 Αυγούστου 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λίβαϊ Στρως** |

* Οικογενειακά στοιχεία
* Levi Strauss & Company
* Ο Levi Strauss στο Findagrave
* Levi's
* Το Μουσείο Levi Strauss στη Γερμανία (στα γερμανικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 13103835
* LCCN: n79016831
* ISNI: 0000 0000 6675 1561
* GND: 118799142

 |

 |

  

  



1. ↑  «All About Λιβαισ And Its Relation With Levis - GotResolve». *gotresolve.com* (στα Αγγλικά). 1 Νοεμβρίου 2023. Ανακτήθηκε στις 11 Νοεμβρίου 2023.